ПАРАЛЕЛИ. Същност. Мислените окръжности по земната повърхност, които са на еднакво отстояние от екватора, се наричат паралели. Екваторът, тропичните и полярните окръжности са приети за главни паралели.

МЕРИДИАНИ. Същност. Меридианите са мислените полуокръжности, които свързват северния и южния полюс. За начален меридиан се приема този, който преминава през Гринуичката обсерватория (Лондон - Великобритания). Меридианните окръжности са 180.

С помощта на паралелите и меридианите може да се определи географското местоположение на всеки обект върху земната повърхност. С главните паралели – екватора, тропичните и полярните окръжности, е свързано количеството топлина и светлина, което постъпва на земята.

Когато слънчевите лъчи са перпендикулярни на северната тропична окръжност, тогава на север от полярната окръжност Слънцето не залязва. В същото време на юг от южната полярна окръжност е дългата полярна нощ. А какво ще стане, ако слънчевите лъчи са перпендикулярни на екватора? А на южната тропична окръжност? Как ще се отрази количеството светлина върху разнообразието на организмовия свят? Опишете промените, които биха настъпили: а) в растителния свят; б) в животинския свят при промяна на наклона на слънчевите лъчи.